Ítróttasamband Føroya hevur síðani 2002 havt samstarv við ADD (Anti Doping Danmark) um anti-doping arbeiði innan føroyska ítrótt. Í 2015 vórðu nakrar broytingar gjørdar í anti-doping reglunum. Hetta hevði við sær, at ÍSF mátti gera eina nýggja dopingreglugerð. Hendan kom í gildi 1. januar 2016. Í hesum sambandi varð eisini ein nýggjur sáttmáli gjørdur millum ÍSF og ADD. Á fundi millum ÍSF og ADD í ÍSF-húsinum, 11. apríl, skrivaðu stjórin í ADD, Michael Ask, og ÍSF-forsetin, Petur Elias Petersen, undir sáttmálan. Týsdagin 12. apríl, klokkan 18.00 verður almennur kunningarfundur í ÍSF-húsinum, har Michael Ask og Jesper Frigast Larsen frá Anti Doping Danmark fara at greiða frá anti-doping arbeiðinum og nýggju Dopingreglugerðini. Øll eru vælkomin.